Ο Δρ Γεώργιος Νάκος είναι πτυχιούχος Ψυχολογίας από το Πανεπιστήμιο του Έσσεξ της Μεγάλης Βρετανίας. Οι μεταπτυχιακές του σπουδές έχουν πραγματοποιηθεί στην Ελλάδα και στο εξωτερικό στους τομείς της κλινικής νευροψυχολογίας, της διαχείρισης ανθρώπινου δυναμικού και της πληροφορικής. Είναι Διδάκτωρ του Εθνικού και Καποδιστριακού Πανεπιστήμιου Αθηνών και διδάσκει τα μαθήματα της Ψυχολογίας, της Διαχείρισης Κρίσεων και εργασιακού στρες, Ηγετικής Ψυχολογίας και Ψυχολογικών Επιχειρήσεων, τη Ψυχολογία του Στρατιώτη, τη Γλώσσα του Σώματος και Συναισθηματική Νοημοσύνη.

Έχει εργασθεί σε δημόσια και ιδιωτικά νοσοκομεία καθώς και σε ελληνικές και ξένες πολυεθνικές εταιρείες. Έχει παρευρεθεί ως προσκεκλημένος ομιλητής σε μεγάλο αριθμό επιστημονικών εκδηλώσεων με θεματολογία τη ψυχολογία, τη διαχείριση κρίσεων και τους κινδύνους του διαδικτύου, συμμετέχοντας σε ελληνικά και διεθνή συνέδρια καθώς και σε ομιλίες και ημερίδες σε πολίτες, παιδιά και γονείς αλλά και σε στελέχη των σωμάτων ασφαλείας και των ενόπλων Δυνάμεων. Είναι Υγειονομικός Αξιωματικός της Διεύθυνσης Υγειονομικού και υπηρετεί ως ψυχολόγος στη Διεύθυνση Δίωξης Ηλεκτρονικού Εγκλήματος της Ελληνικής Αστυνομίας